Schlënner

miniatur
D'Schlënner, op däitsch Schlinder, ass eng lëtzebuergesch Baach am südlechen Deel vum Éislek, an de Gemenge Parc Housen a Buerschent.

D'Dall vun der Schlënner mat de géie Bëschhänk op béide Säite gouf den 31. Juli 2024 zum Naturschutzgebitt Schlënnerdall-Molberlee deklaréiert.Règlement grand-ducal du 31 juillet 2024 déclarant zone protégée d’intérêt national sous forme de réserve naturelle et de paysage protégé, la zone « Schlënnerdall - Molberlay » sise sur les territoires des communes de Parc Hosingen et de Bourscheid. op legilux.public.lu.

 Beschreiwung vum Laf 
Si huet hir Quell nordëstlech vun Holztem um Flouer Veianerwee, op enger Héicht vu ronn 490 Meter. Si leeft vun do aus no Süden laanscht oder duerch Holztem, Houschent, Iewescht Schlënner a fléisst op der Kräizung vum CR320 mat der  bei Ënnerschlënner op enger Héicht vun 230 Meter an d'Sauer.

Se huet bis zur Fusioun zur Gemeng Parc Housen, d'Gemengegrenz tëscht de fréiere Gemenge Konstem an Houschent gemaach, a mécht d'Grenz haut nach vun der Ieweschter Schlënner un tëscht de Gemenge Buerschent a Parc Housen.

Gréisser Niewebaache sinn d'Kirebur, d'Lëtschbaach an d'Maarkebaach.

 Toponymie 
Et gouf versicht, den Numm Schlënner (Schlinder) aus dem Mëttelhéichdäitschen ze deiten, an deem "slinden", schlingen, eng duebel Bedeitung hat. Engersäits war et den Numm fir den Ufank vun der Halsstrass, anerersäits war domat eng enk, ofgrondaarteg Ëffnung, eng Schlucht gemengt. An engem Dokument vun 1349 kann een uf der Slunderin fannen als Bezeechnung fir Ënner- an Iewescht SchlënnerEvy Friedrich: Ober- und Unterschlinder am Buch 100e Anniversaire Sapeurs-Pompiers Hoscheid.

 Kuckt och 

 Um Spaweck 
 Claude Faber, Flouernimm - An der Schlënner op 100komma7.lu den 21. August 2020, gekuckt den 21. August 2020.

Kategorie:Baachen zu Lëtzebuerg
Kategorie:Nieweflëss vun der Sauer